
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 687/2022
         Nr.4C-25/162/2022
         București, 07 decembrie 2022


	
AVIZ 
asupra proiectului de Lege pentru modificarea și completarea 
Legii educației naționale nr.1/2011


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, cu Proiectul de Lege pentru modificarea şi completarea Legii educaţiei naţionale nr.1/2011, trimisă cu adresa nr. PLx. 687/2022 din 31 octombrie 2022, și înregistrată la Comisia pentru tineret și sport cu nr. 4c-25/162 din 01 noiembrie 2022.

Conform dispozițiilor art.75 alin.(1) din Constituția României, republicată și ale art. 92 alin. (9) pct.2 din Regulamentul Camerei Deputaților, republicat, cu modificări și completări, Camera Deputaților este Cameră decizională. 

[bookmark: _GoBack]Proiectul de Lege are ca obiect de reglementare acordarea de burse de studiu și burse de ajutor social, atât elevilor de la cursurile cu frecvență din învățământul preuniversitar de stat, cât și celor de la cursurile cu frecvență din unitățile școlare particulare autorizate/acreditate, care urmează gratuit cursurile acestor unități școlare particulare. Decontarea cheltuielilor se face de la bugetul de stat, prin transfer din bugetul Ministerului Educației, către unitățile administrativ-teritoriale.

Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de Lege în ședința din 07 decembrie 2022 și au hotărât, cu majoritate de voturi (1 abținere), să acorde aviz favorabil proiectului de Lege, în forma transmisă Comisiei pentru tineret și sport de către Biroul Permanent.

În raport de obiectul și conținutul reglementării, proiectul de Lege face parte din categoria legilor organice.
Membrii comisiei au fost prezenți la ședința comisiei conform listei de prezență.
                    
PREŞEDINTE

           Oana-Silvia ȚOIU Referent

